توێکاری

توێکاری (بە ئینگلیزی: Anatomy)، بەشێکە لە زانستی ژینناسی (زینەوەرناسی) کە دەپەرژێتە سەر لێکدانەوە و ناسینی پێکھاتەکانی لەشی گیاندار و پێوەندی نێوانیان. یەکێک لە گەورەترین لقەکانی، توێکاریی مرۆڤە، کە بنەڕەتی زانستی پزیشکییە.

کاری لێکدانەوەی جەستەی گیانەوەران و چۆنییەتی پێوەندی نێوانیان بە لەشکۆڵی (ئینگلیزی: dissection) ئەنجام دەدرێت. ژێرپەلەکانی ئەم زانستە دوو زانستی توێکاریی گیانەوەری و توێکاریی ڕوەکییە.

شڕۆڤەیەکی باشتر بۆ توێکاری: ناسینی بەشە جۆراوجۆرەکانی لەش و پێوەندی پێکھاتەیی نێوانیان.

 پۆلێن 
توێکاری بە چەندین جۆر و ھەرکام لە ڕوانگەیەکی تایبەتەوە پۆلێن دەکرێت؛ بۆ وێنە:
 لە ڕوانگەی ڕوانین و بەکارھێنانی ئامێری یاریدەرەوە بە دوو بەشی توێکاریی ماکرۆسکۆپی و توێکاریی میکرۆسکۆپی دابەش دەبێت. توێکاری میکرۆسکۆپی خۆی بۆ دوو لقی شانەناسی و تۆلناسی دابەش دەبێت.
 جۆرێکی تر لە پۆلێن، لەسەر بنەمای پاژ و ھێمانەکانی توێکارییە؛ بە زمانێکی سادەتر ھێمانەکانی توێکاری بریتین لە: ئێسک، جومگە، ماسوولکە و ھەناو؛ کەواتە توێکاری بە چوار بەشی ئێسکناسی، جومگەناسی، ماسوولکەناسی و ھەناوناسی دابەش دەبێت.pocket atlas of human anatomy: heinz feneis.thieme inc,new york,1985,p:VIII

 تێبینییەکان 

 ئەمانەش ببینە 
توێکاریی مرۆڤ

 سەرچاوەکان 

 فەرھەنگی فارسی-کوردی (میانی)، ماجد مەردۆخ ڕۆحانی- زانکۆی کوردستان-سنە١٣٨٨، لاپەڕەی ١٠٦٩، ٤٢٥، ٦٠٨
 فرھەنگی پزیشکی، ئینگلیزی-عەرەبی-کوردی، د. ئەوڕەحمان عەبدوڵڵا، دەزگای ئاراس، ھەولێر٢٠٠٩- لاپەڕەی ١٢٥، ١٥٨
 pocket atlas of human anatomy: heinz feneis.thieme inc,new york,1985,p:VIII
 فەرھەنگی توێکاری مرۆڤ، ئینگلیزی-کوردی-عەرەبی، د. ئومێد فایەق-د. ھادی محەممەد، زانستی سەردەم، دەزگای چاپ و پەخشی سەردەم، سلێمانی-٢٠٠٩.

 بەستەرە دەرەکییەکان 

پۆل:توێکاری
پۆل:زاراوەناسیی توێکارانە